Xavier Bettel

Den Xavier Bettel, gebuer den 3. Mäerz 1973 an der Stad Lëtzebuerg, ass e lëtzebuergeschen Affekot a Politiker (DP). Hien ass zanter dem 17. November 2023 Vize-Premierminister an Ausseminister an der Regierung Frieden-Bettel.

 Karriär 
Nom Ofschloss vum Secondaire classique am Lycée Hélène Boucher zu Diddenuewen a Frankräichhttp://copainsdavant.linternaute.com/p/xavier-bettel-5360926 huet hien eng Maîtrise am Droit public an am Droit européen op der Droits-Fakultéit vun der Universitéit Nanzeg gemaach, an duerno och do en DEA a Politikwëssenschaft an am Ëffentleche Recht"Biographie" op gouvernement.lu.. Am Oktober 2021 huet Reporter.lu reveléiert, datt de Bettel 1999 grouss Deeler vu senger DEA Dissertatioun plagiéiert hat. Hien huet am Ufank nëmmen unerkannt, datt hien et hätt kënne besser maachen.Der Copy-and-Paste-Premier, Reporter, 27 Oktober 2021 Nodeem d'Uni Nanzeg decidéiert hat, datt seng Dissertatioun op Plagiat baséiert, huet hien Ufank Februar 2022 op säin Diplom verzicht.Le premier ministre du Luxembourg, accusé de plagiat, renonce à son diplôme de droit, Le Monde, 9. Februar 2022

Vun 2001 bis 2013 war hien Affekot um Barreau vu Lëtzebuerg.

1989 gouf hie Member an der Demokratescher Partei an 1989 Kommiteesmember a Member vum Nationale Büro vun der JDL (Jeunesse démocrate et libérale) am Bezierk Zentrum.

1991 gouf hie President am Bezierk Zentrum a Vizepresident op nationalem Niveau vun der JDL. Hie war President vun der JDL vun 1994 bis 2002.

Bei de Gemengewale vum 10. Oktober 1999 ass hie fir d'éischt an de Gemengerot vun der Stad Lëtzebuerg gewielt ginn. 2005 gouf hie Schäffen. Bei de Gemengewale vum 9. Oktober 2011 gouf hien Éischtgewielten, virum amtéierende Buergermeeschter Paul Helminger. De 24. November 2011 gouf hien als neie Buergermeeschter vun der Stad vereedegt a blouf dat bis bis zu senger Ernennung zum Premierminister.

Den 13. Juni 1999 gouf hie fir d'éischt an d'Chamber gewielt. Bei de Chamberwale vum 13. Juni 2004, deene vum 7. Juni 2009, deene vum 20. Oktober 2013, deene vum 14. Oktober 2018elections.lu. an deene vum 8. Oktober 2023 ass hien als Deputéierten all Kéier erëmgewielt ginn. 2009 bis 2013 war hie President vun der parlamentarescher Fraktioun vun der DP.

Als Folleg vun de Chamberwale vum 20. Oktober 2013 ass hien de 25. Oktober vum Grand-Duc Henri zum Formateur vun der neier Regierung ernannt ginn."Xavier Bettel Formateur: Regierung bis Ufank Dezember stoen." RTL.lu - 25.10.2013, 14:39 | Fir d'lescht aktualiséiert: 25.10.2013, 15:37. Dës Koalitioun aus DP, LSAP an Déi Gréng gouf de 4. Dezember 2013 vereedegt. D'Resultat vun de Chamberwale vum 14. Oktober 2018 huet et erméiglecht, déi selwecht Koalitioun virunzeféieren, a sou gouf de Xavier Bettel de 5. Dezember 2018 op en Neits als Premierminister, déi Kéier vun der Regierung Bettel-Schneider-Braz, vereedegt.

Bei de Chamberwale vum 8. Oktober 2023 goung et net méi duer mat de Sëtzer fir esou eng Koalitioun. Et koum zu enger Koalitioun vun CSV an DP, mam Luc Frieden als Premierminister. De Xavier Bettel krut d'Portefeuillë vum Vizepremier, Minister fir international an europäesch Affären, fir Kooperatioun, Aussenhandel an d'Groussregioun.Assermentation des membres du gouvernement 2023. gouvernement.lu, 17.11.2023.

Vum 29. Januar 2013 bis den 28. November 2015 war hie President vun der DP."DP: De Xavier Bettel hält als Parteipresident op." rtl.lu, 23.09.2015, 13:09:18.

Biller aus senger Zäit als Premierminister

 Privatliewen 
Hien ass gebuer als Bouf vun engem Wäinhändler an enger Franséisin mat russeschen Originnen (Famill vum Komponist a Pianist RachmaninowDe Xavier Bettel, e prësséierte jonke Liberalen, Republicain Lorrain, 26. Oktober 2013Russen am Gibraltar vum Norden, Fond Russki Mir, 9. Abrëll 2009 (Archiv)).

Den 28. Juni 2008 huet de Xavier Bettel an der RTL-Emissioun "Background" offen zu senger Homosexualitéit Stellung geholl. Hien ass zanter dem 15. Mee 2015 mam belschen Architekt Gauthier Destenay bestuet,"Luxemburgs Premier Bettel heiratet langjährigen Freund." Spiegel Online, 15.05.2015 – 19:21. mat deem en zanter 2010 gepacst war.

 Gielercher 

 Chevalier Grand Croix vum hollänneschen Uerde vun Oranien-Nassau

 Commandeur vum Verdéngschtuerde vun der Spuenescher Republik


 60px Grand-Croix vum griicheschen Uerde vun der Éier (Promotioun 2023)
 60px Order of the Cross of Terra Mariana, 1st class (Promotioun 2018)

 Kuckt och 
 Lëscht vun de Buergermeeschtere vun der Stad Lëtzebuerg
 Lëscht vun de lëtzebuergesche Premierministeren
 Lëscht vun de lëtzebuergesche Regierungsmemberen
 Regierung Bettel-Schneider
 Regierung Bettel-Schneider/Fayot/Lenert-Braz/Bausch
 Regierung Frieden-Bettel

 Um Spaweck 

Kategorie:Lëtzebuergesch Deputéiert
Kategorie:Lëtzebuergesch Buergermeeschteren
Kategorie:Buergermeeschtere vun der Stad Lëtzebuerg
Kategorie:Lëtzebuergesch Affekoten
Kategorie:Gebuer 1973
Kategorie:Premierministere vu Lëtzebuerg
Kategorie:Lëtzebuergesch Ministeren
Kategorie:Kommunikatiounsministere vu Lëtzebuerg
Kategorie:Grand-croix de l'ordre de la couronne de chêne
Kategorie:Grand officier de la Légion d'honneur
Kategorie:Grand-Croix vum Ordre de la Couronne
Kategorie:Officier de l'Ordre de Mérite du Grand-Duché de Luxembourg
Kategorie:Grand-Croix vum Ordre d'Orange-Nassau
Kategorie:Ausseministere vu Lëtzebuerg